open-index/open-wikipedia-markdown huggingface dataset:
Viktor Alexandrovič Vesnin

náhľad|Viktor v roku cca 1890, prvý zľava
**Viktor Alexandrovič Vesnin** (; * 9. apríl 1882, Jurievec – † 17. september 1950, Moskva) bol ruský architekt, ktorý tvoril v duchu konštruktivizmu.

## Životopis
Vesnin absolvoval strednú školu v&nbsp;Moskve, neskôr pokračoval v&nbsp;štúdiu na Technickom inštitúte v&nbsp;Petrohrade (1912).

V&nbsp;rokoch 1906 – 1909 pracoval v&nbsp;architektonickom ateliéri I. A. Ivanova – Šica a&nbsp;R. I. Klejna v&nbsp;Moskve. 

V&nbsp;rokoch 1908 – 1914 sa &nbsp;podieľal spoločne so&nbsp;svojimi bratmi Alexandrom (1883 – 1959) a&nbsp;Leonidom (1880 – 1933), na viacerých architektonických návrhoch. K&nbsp;májovým oslavám v roku 1919 robil návrh na úpravu Červeného námestia. 

Po prvej svetovej vojne a&nbsp;v&nbsp;ďalších rokoch po revolúcii pracoval väčšinou sám a&nbsp;špecializoval sa na oblasť priemyselnej architektúry. Od&nbsp;roku 1923 vyučoval architektúru na Moskovskej vysokej škole technickej. 

V tridsiatych a štyridsiatych rokoch zohral značnú úlohu pri zakladaní Zväzu sovietskych architektov. V&nbsp;tomto období zastával viacero dôležitých funkcií. V&nbsp;roku 1932 bol predsedom organizačného výboru, neskôr (1937 – 1949) tajomníkom Zväzu sovietskych architektov. V&nbsp;rokoch 1938 – 1949 vykonával funkciu prezidenta Akadémie architektúry v&nbsp;ZSSR. 

## Dielo
náhľad|Obchodný dom Mostorg
* 1915 Chemický závod,  
* 1915 Sirotkinov dom, Nižnij Novgorod
* 1922–1923 Palác práce, Moskva (3.cena súťaže)
* 1924 Budova akciovej spoločnosti Arcos (1.cena súťaže)
* 1924 Projekt Leningradska Pravda, Moskva (1.cena súťaže)
* 1925–1928 Ústredný mineralogický ústav, Moskva
* 1926–1928 Obchodný dom Mostorg, Moskva
* 1929–1932 Dneperská hydroelektráreň (spoločný návrh s: N. Kolli, G. Orloj, S. Andrijevskij)
* 1931–1932 Palác Sovietov, Moskva
* 1934 Projekt komisariátu ťažkého priemyslu

## Referencie
"Hladká, prirodzeným kameňom obložená stena horizontálnej hmoty, zdôraznená pozdĺžnym zaskleným arkierom, bude mať pokojný výraz, ktorý bude objekt zdôrazňovať a &nbsp;zároveň kompozične viazať s&nbsp;celým komplexom." Viktor Vesnin, (vyjadrenie k Dneperskej hydroelektrárni)
* Kroha, J – Hrůza J.: *Sovětská architektonická avantgarda*. Praha, Odeon 1973

## Literatúra
* Kroha, J – Hrůza J.: *Sovětská architektonická avantgarda*. Praha, Odeon 1973
* Chan – Magomedow., S. O.: *Pioniere der sowjetischen architektur*. Dresden, Der Kunst 1983
* 
* Viktor Alexandrovič Vesnin na archINFORM 

Kategória:Sovietski architekti
Kategória:Ruskí architekti
Kategória:Ruskí vysokoškolskí pedagógovia
Kategória:Súrodenci v architektúre
Kategória:Pochovaní na Novodievčom cintoríne
UFA Kristallpalast

náhľad|''UFA Kristallpalast''
náhľad|''UFA Kristallpalast''
**UFA Kristallpalast** je jedno z najvýraznejších diel rakúskej skupiny COOP Himmelb(l)au, postavené v rokoch 1993 – 1998 v Drážďanoch v Nemecku. V roku 1999 bola táto budova ocenená *Nemeckou cenou za architektúru*.

## Architektonický zámer
Zámerom bolo vytvoriť priestor, ktorý by nielen priťahoval pozornosť a vzbudzoval emócie, ale ktorý by sa stal dôstojným miestom stretávania miestnych obyvateľov.

## Kompozičné a dispozičné riešenie
Budova pozostáva z dvoch opticky aj funkčne diferencovaných celkov: masívny betónový blok, obsahujúci osem kinosál rôznych veľkostí s 2 600 miestami na sedenie a transparentný sklený „kryštáľ“ slúžiaci ako vstupný priestor ku kinosálam a mestské fórum zároveň. „Kryštáľ“ obsahuje aj voľne zavesenú dvojkuželovitú hmotu, ktorá slúži ako kaviareň a bar.

## Konštrukčný systém
Kryštalická forma je tvorená oceľovým nosným skeletom so sklenými výplňami. Kinoblok je z oceľobetónu.

## Iné projekty

## Zdroje
* http://www.coop-himmelblau.at/
* http://kunst.gymszbad.de/zab2006/ts-2/olympia/coop-himmelblau/coop-himmelblau.htm
* *Baumeister / 1999 / 1* 
* *Frank Werner: Die Architektur von COOP Himmelb(l)au, Birkhäuser-Verlag fur Architektur, Basel, Švajčiarsko*

Kategória:Kiná
Kategória:Stavby v Drážďanoch
Leonid Alexandrovič Vesnin

náhľad|Leonid v roku cca 1890, tretí sprava
**Leonid Alexandrovič Vesnin**  (* 10. december 1880, Jurievec – † 8. október 1933, Moskva), bol sovietsky architekt, tvoriaci v duchu konštruktivizmu.

## Životopis
Po absolvovaní strednej školy v Moskve, študoval Vesnin na Akadémii výtvarných umení v Petrohrade /1900 – 1909/.
Od roku 1922 bol podpredsedom Moskovskej architektonickej spoločnosti (MAO).
V roku 1923 spolu s M. Ginzburgom vydával časopis *Architektúra*. Po založení VChUTEMAS tam pôsobil ako profesor. Od roku 1925 bol členom Združenia súčasných architektov (OSA).
Spolu so svojimi bratmi Alexandrom a Viktorom patrili medzi vedúce osobnosti konštruktivistickej architektúry v Sovietskom zväze.

## Dielo
náhľad|Obchodný dom Mostorg, Moskva
*1922 – 1923 Palác práce, Moskva (3. cena súťaže)
*1924 Projekt Leningradska Pravda, Moskva (1. cena súťaže)
*1924 Robotnícke sídlisko Kalinového robotníckeho závodu, projekt
*1926 – 1928 Obchodný dom Mostorg, Moskva
*1928 – 1930 Pracovné kluby v Baku
*1928 Dom priemyslu, Sverdlovsko (súťažný návrh)
*1930 – 36 Lichačevov palác kultúry, Moskva
*1934 Projekt komisariátu ťažkého priemyslu
*1930 Projekt nového socialistického mesta Kuzneck

## Citát

## Referencie

## Literatúra
*Kroha, J – Hrůza J.: *Sovětská architektonická avantgarda*. Praha, Odeon 1973
*Leonid Aleksandrovič Vesnin na archINFORM 

Kategória:Sovietski architekti
Kategória:Ruskí architekti
Kategória:Súrodenci v architektúre
Kategória:Pochovaní na Novodievčom cintoríne
Nehnuteľnosť

**Nehnuteľnosť** alebo **nehnuteľná vec** (iné názvy pozri nižšie) je (podľa slovenského Občianskeho zákonníka) pozemok a stavba spojená so zemou pevným základom. Je to opak hnuteľnej veci.

## Názvy
Súčasné právne názvy sú **nehnuteľnosť** alebo **nehnuteľná vec**. Názvy mimo súčasného práva sú aj **realita**, (jednotlivý) **nehnuteľný majetok** alebo zriedkavo **imobília** (obyčajne v množnom čísle, t. j. **imobílie**, resp. staršie: *imobíliá*). Nesprávne (bohemizmus) alebo staršie sa nehnuteľnosť označuje názvom *nemovitosť*, *nemovitá vec* či *nemovitý majetok*. Zastarano sa používali názvy *nepohnuteľnosť*, *nepohnutá vec*, *nepohnuteľný majetok* či *nehnutiteľný majetok*.

## Rozvoj nehnuteľností
Stavajúci developeri nakupujú pozemky, financujú transakcie s nehnuteľnosťami, stavajú alebo zadávajú výstavbu dodávateľom, vyvíjajú projekty v rámci spoločných podnikov a vytvárajú, prezentujú, kontrolujú a organizujú proces výstavby od začiatku až do konca. Developeri zvyčajne nesú najväčšie riziko pri vytváraní alebo rekonštrukcii nehnuteľností a získavajú najväčší úžitok. Zvyčajne developeri získajú pozemok, určia marketingovú stratégiu objektu, vypracujú program a návrh výstavby, získajú potrebné verejné schválenia a financovanie, postavia objekty, prenajímajú ich, spravujú a nakoniec predávajú.

Vytvorenie tímu odborníkov na riešenie ekologických, ekonomických, súkromných, fyzických a politických otázok, ktoré sú typické pre zložitý developerský projekt, je kľúčové. Úspech developera závisí od jeho schopnosti efektívne a včas koordinovať a viesť realizáciu radu vzájomne prepojených aktivít. Umelá inteligencia môže byť mimoriadne užitočná v oblasti nehnuteľností, najmä keď ide o úsporu času a získavanie cenných informácií.  

Proces výstavby si vyžaduje účasť mnohých odborníkov: architektov, krajinárskych architektov, stavebných inžinierov a plánovačov územia na vypracovanie projektu; marketérov na určenie dopytu a ekonomickej efektívnosti projektu; právnikov na prácu so zmluvami a získavanie povolení od štátnych orgánov; ekológov a špecialistov na pôdu na analýzu fyzických obmedzení pozemku a jeho vplyvu na životné prostredie; geodetov a spoločností zaoberajúcich sa právnym zápisom na poskytnutie právnych popisov nehnuteľnosti; a veriteľov na poskytnutie financovania. Generálny dodávateľ projektu zamestnáva subdodávateľov na realizáciu architektonických plánov.

Po dokončení rozdelenia pozemku developeri zvyčajne predávajú pozemky inému developerovi alebo koncovému užívateľovi, napríklad na výstavbu skladu alebo obchodného centra. V každom prípade použitie nástrojov priestorovej analýzy znižuje riziká spojené s týmito developermi modelovaním demografických trendov a demografického zloženia zákazníkov, ktorých by developer alebo maloobchodník chcel mať v blízkosti svojho nového projektu.

## Charakteristika
Podľa § 120 Občianskeho zákonníka nie je stavba, vodný tok ani podzemná voda súčasťou pozemku, a teda ani nehnuteľnosti. V slovenskom práve neplatí zásada superficies solo cedit.

## Referencie

## Pozri aj
* hnuteľná vec

Kategória:Vecné právo
Kategória:Bývanie
Calw (krajinský okres)

**Calw** () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Karlsruhe, Enz, nezávislým mestským okresom mestom Pforzheim, okresmi Böblingen, Tübingen, Freudenstadt a Rastatt.

## Geografia
Do okresu Calw patrí severná časť pohoria Schwarzwald. Medzi významnejšie rieky v okrese patria Nagold a Enz.

## Obyvateľstvo
Vývoj počtu obyvateľstva okresu Calw od roku 1973:

## Mestá a obce

## Referencie

## Externé odkazy
* Oficiálna stránka okresu Calw 

Kategória:Krajinské okresy v Nemecku
Hnuteľná vec

**Hnuteľná vec** alebo **hnuteľnosť** je v občianskom práve každá vec, ktorá nie je nehnuteľnosťou. Je to teda stavba, ktorá nie je vôbec spojená so zemou (už keď je položená, nie je so zemou spojená) alebo s ňou nie je spojená pevným základom.

## Pozri aj
* nehnuteľnosť

Kategória:Vecné právo
Pozemná stavba

**Pozemná stavba** je priestorovo sústredená zastrešená budova vrátane podzemných priestorov, ktorá je stavebnotechnicky vhodná a určená na ochranu ľudí, zvierat alebo vecí; nemusí mať steny, ale musí mať strechu. 

Podľa účelu sa člení na:
* bytové budovy
* nebytové budovy

## Referencie

Kategória:Stavby
Kategória:Stavebné právo
Inžinierska stavba

**Inžinierska stavba** je (podľa Stavebného zákona) niektorá z týchto stavieb:
* a) diaľnice, cesty, miestne a účelové komunikácie, nábrežia, chodníky a nekryté parkoviská,
* b) železničné, lanové a iné dráhy,
* c) vzletové a pristávacie plochy, rolovacie plochy letísk,
* d) mosty, nadjazdy, tunely, nadchody a podchody,
* e) prístavy, plavebné kanály a komory, úpravy tokov, priehrady a ochranné hrádze, závlahové a melioračné sústavy, rybníky,
* f) diaľkové ropovody a plynovody, miestne rozvody plynu,
* g) diaľkové a miestne rozvody vody alebo pary, úpravne vody, miestne kanalizácie a čistiarne odpadových vôd,
* h) diaľkové a miestne elektronické komunikačné siete a vedenia, telekomunikačné stožiare, transformačné stanice,
* i) diaľkové a miestne rozvody elektriny, stožiare, transformačné stanice, televízne káblové rozvody,
* j) banské stavby a ťažobné zariadenia,
* k) stavby energetických zariadení, plynárne a spaľovne odpadu,
* l) stavby na spracovanie a ukladanie jadrového materiálu a rádioaktívneho odpadu,
* m) stavby chemických zariadení, rafinérie a koksovne,
* n) stavby ťažkého priemyslu, napríklad vysoké pece, valcovne a zlievarne,
* o) nekryté športové ihriská, automobilové, motocyklové a bicyklové dráhy, golfové ihriská, lyžiarske trate a vleky,
* p) zábavné a oddychové parky, zoologické a botanické záhrady,
* r) ostatné inžinierske stavby, napríklad skládky odpadu.

Kategória:Stavby
Kategória:Stavebné právo
Bytová budova

**Bytová budova** je (podľa Stavebného zákona) pozemná stavba, ktorej najmenej polovica podlahovej plochy je určená na bývanie. Medzi bytové budovy patrí: 
*bytový dom
*rodinný dom
*iné budovy na bývanie, napríklad detské domovy, študentské domovy, domovy dôchodcov a útulky pre bezdomovcov.

Kategória:Stavby
Kategória:Stavebné právo
Thomas Howard

**Thomas Howard, 21. gróf z Arundelu, 4. gróf zo Surrey a 1. gróf z Norfolku** (* 7. júl 1585 – † 4. október 1646, Padova, Taliansko) bol anglický diplomat za vlády Jakuba I. a Karloa I..

Preslávil sa ako zberateľ umenia. Keď zomrel, vlastnil asi 700 malieb spolu s rytinami, knihami a antickými šperkami. Jeho zbierka mramorových diel pripadla po jeho smrti Oxfordskej univerzite.

## Životopis
Narodil sa v aristokratickej rodine, ktorá bola ku koncu vlády kráľovnej Alžbety I. v jej nemilosti. Bol synom Philipa Howarda, 20. grófa z Arundelu, a Anne Dacre. Svojho otca, ktorý bol zatknutý ešte pred jeho narodením, nikdy nepoznal.

Po nástupe kráľa Jakuba I., v roku 1604, boli Howardovi vrátené tituly a časť jeho majetku. Zvyšok majetku dostali jeho strýkovia, ktorí mu pomohli v jeho opätovnom získaní. O rok neskôr sa oženil s Lady Alatheiou Talbot, dcérou Gilberta Talbota, 7. grófa zo Shrewsbury, dedičkou veľkých pozemkov v Nottinghamshire, Yorkshire a Derbyshire spolu so Sheffieldom, ktorý bol hlavnou časťou rodinného bohatstva. Napriek obrovskému majetku priviedla Howarda jeho zberateľská činnosť k veľkým dlhom. Niekoľkokrát slúžil ako vyslanec na najväčších dvoroch v Európe. Tieto výlety ho povzbudzovali v jeho zberateľskej vášni.

V roku 1642 sprevádzal princeznú Máriu na svadbu s Viliamom II. Oranžským. Kvôli problémom, ktoré viedli k občianskej vojne, sa do Anglicka už nevrátil, ale usadil sa v Padove v Taliansku. V roku 1646 tam zomrel.

## Zberateľstvo
Zozbieral kresby od Leonarda Da Vinciho, oboch Holbeinovcov, Raffaela a Václava Hollara. Taktiež mal veľkú zbierku antických sôch, prevažne rímskych.

## Referencie


## Iné projekty

Kategória:Britskí diplomati
Kategória:Britskí politici
Kategória:Mecenáši
Kategória:Rytieri Podväzkového rádu
Rodinný dom

[náhľad|Historický rodinný dom, rodisko [M. R. Štefánika]]
**Rodinný dom** je (podľa Stavebného zákona) bytová budova určená predovšetkým na rodinné bývanie so samostatným vstupom z verejnej komunikácie, ktorá má najviac tri byty, dve nadzemné podlažia a podkrovie.

## Druhy
*Rekreačná chata - je rekreačný druh rodinného domu, zväčša sezónneho typu
*Bungalov - jednopodlažný rodinný dom
*Vila - väčší a stavebne náročnejší dom. Súčasťou vily býva aj priľahlá záhrada
*Kaštieľ - je veľké rodinné sídlo s viacerými podlažiami a s veľkým pozemkom

## Iné projekty

Kategória:Bývanie
Kategória:Domy
Nebytová budova

**Nebytová budova** je (podľa Stavebného zákona) pozemná stavba, v ktorej je viac ako polovica ich využiteľnej podlahovej plochy určená na nebytové účely. 

Medzi nebytové budovy patria:
:a) hotely, motely, penzióny a ostatné ubytovacie zariadenia na krátkodobé pobyty,
:b) budovy pre administratívu, správu a na riadenie, pre banky a pošty,
:c) budovy pre obchod a služby vrátane autoservisov a čerpacích staníc,
:d) dopravné a telekomunikačné budovy, stanice, hangáre, depá, garáže a kryté parkoviská,
:e) priemyselné budovy a sklady, nádrže a silá,
:f) budovy pre kultúru a na verejnú zábavu, pre múzeá, knižnice a galérie,
:g) budovy pre školstvo, na vzdelávanie a výskum,
:h) nemocnice, zdravotnícke a sociálne zariadenia,
:i) kryté budovy pre šport,
:j) poľnohospodárske budovy a sklady, stajne a maštale,
:k) budovy a miesta na vykonávanie náboženských aktivít, krematóriá a cintoríny,
:l) kultúrne pamiatky, ktoré nie sú bytovými budovami,
:m) ostatné nebytové budovy, napríklad nápravné zariadenia alebo kasárne.

Kategória:Stavby
Kategória:Stavebné právo
Obytná miestnosť

**Obytná miestnosť** je podľa Stavebného zákona miestnosť, ktorá svojím stavebnotechnickým riešením a vybavením spĺňa podmienky na trvalé bývanie.

Kategória:Stavebníctvo
Niko Kapanen

**Niko Kapanen** (* 29. apríl 1978, Hattula, Fínsko) je bývalý fínsky hokejový center.

## Klubový hokej
Kapanen začínal s hokejom vo fínskej Hämeenlinne, kde pôsobil až do roku 2000 a v jej drese získal tri bronzové medaily. Ďalší rok strávil v Turku, s ktorým dosiahol na majstrovský titul. Draftovaný bol v roku 1998 z celkového 173. miesta klubom Dallas Stars. V tíme Stars odohral v štyroch nasledujúcich ročníkoch 257 zápasov a získal 85 bodov, prvý hetrik v NHL zaznamenal v januári 2006. V sezóne 2006-2007 obliekal dres Atlanty, záver ročníka dohrával už v Phoenixe. Pred sezónou 2008-09 ho zlákal do svojich radov Ak Bars Kazaň, ktorého dres obliekal päť rokov. Patril k hviezdam tímu, keď v 346 stretnutiach získal spolu 211 bodov. Dvakrát zdvihol nad hlavu Gagarinov pohár. Pred sezónou 2013-2014 sa na rok upísal tímu HC Lev Praha. 

## Štatistiky

## Reprezentačná kariéra

Reprezentoval Fínsko:

*1998 – Majstrovstvá sveta juniorov *(zlato)*
*2000 – Majstrovstvá sveta *(bronz)*
*2001 – Majstrovstvá sveta *(striebro)*
*2002 – Majstrovstvá sveta
*2004 – Majstrovstvá sveta
*2004 – Svetový pohár v ľadovom hokeji
*2005 – Majstrovstvá sveta
*2006 – Zimné olympijské hry *(striebro)*
*2007 – Majstrovstvá sveta *(striebro)*
*2008 – Majstrovstvá sveta *(bronz)*
*2009 – Majstrovstvá sveta
*2010 – Zimné olympijské hry *(bronz)*
*2011 – Majstrovstvá sveta *(zlato)*

## Referencie


## Externé odkazy

Kategória:Fínski hokejisti
Kategória:Bronzoví olympijskí medailisti v ľadovom hokeji
Kategória:Strieborní olympijskí medailisti v ľadovom hokeji
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Majstri sveta v ľadovom hokeji
Kategória:Fínski strieborní olympijskí medailisti
Kategória:Fínski bronzoví olympijskí medailisti
Kategória:Hráči Phoenix Coyotes
Kategória:Hráči Dallas Stars
Kategória:Hráči Atlanta Thrashers
Kategória:Hráči Ak Bars Kazaň
Kategória:Hráči EV Zug
Kategória:Hráči Jokerit Helsinki
Kategória:Hráči HPK Hämeenlinna
Kategória:Hráči TPS Turku
Kategória:Hráči HC Lev Praha
Kategória:Hokejisti draftovaní klubom Dallas Stars
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Schodňa

**Schodňa** () je rieka pretekajúca Moskvou () a moskovskou oblasťou (). Je ľavým prítokom rieky Moskva a pramení v pohorí Alabuševo.

## Vodstvo
Rieka je nížinného typu, zamŕza v období prelomu novembra a decembra a rozmŕza koncom marca a začiatkom apríla.

## Pamätihodnosti
Krásna príroda v okolí rieky už dávno vzbudzovala v návševníkoch Moskvy pozornosť. Do konca Veľkej vlasteneckej vojny to bolo výletné miesto, ktoré sa tešilo veľkej návštevnsti.

V súčasnosti sa na brehoch rieky nachádzajú obytné domčeky a chatky obyvateľov Moskvy. Jej prítokom je rieka Goretovka, ktorá je vo veľkom počte v zimných mesiacoch navštevovaná lyžiarmi.

Kategória:Rieky v európskej časti Ruska
Kategória:Rieky v Rusku
Goretovka

**Goretovka** () je rieka pretekajúca moskovskou oblasťou. Je pravým prítokom rieky Schodňa.

## Vodstvo
Rieka je dlhá  a je nížinného typu. Zamŕza v období prelomu novembra a decembra a rozmŕza koncom marca a začiatkom apríla.

## Pamätihodnosti
Brehy rieky sú pokryte zmiešanými lesmi. V minulosti bola rieka centrom turistického oddychu. Na ľavom brehu rieky sa nachádzajú chatky, ktoré návštevníkom poskytujú oddych. Nahádza sa tu starobylý park a usadlosť Serednikovo, kde sa nachádza múzeum Michaila Jurieviča Lermontova, ktorý tu mal svoju letnú rezidenciu.

Kategória:Rieky v Rusku
Ike Turner

**Ike Turner** vlastným menom **Izear Luster Turner Jr.** alebo **Ike Wister Turner** (* 5. november 1931, Clarksdale, Mississippi, USA – † 12. december 2007, San Marcos, Kalifornia) bol americký hudobník a hudobný producent. 

Koncom päťdesiatych rokov začala jeho spolupráca so začínajúcou speváčkou Annou Mae Bullock. Po svadbe v roku 1958 si zmenila meno na umelecké Tina Turner a následne začali vystupovať ako *Ike and Tina Turner Revue* s rhythm and bluesovým repertoárom. Ike mal extravagantný životný štýl. Bol alkoholovo a drogovo závislý, agresívne a brutálne sa správal k Tine, fyzicky ju napádal a tak manželstvo v roku 1976 skončilo rozvodom.
 
V roku 1991 boli Ike a Tina Turner uvedení do Rock and Roll Hall of Fame, a v roku 2001 ho uviedli do St. Louis Walk of Fame. 

V roku 2007 získal hudobné ocenenie Grammy za album *Risin' with the Blues*, ktorý bol ohodnotený ako najlepší tradičný bluesový album.

Ike Turner zomrel vo svojom dome v San Marcos (Kalifornia) 12. decembra 2007 vo veku 76 rokov.

## Diskografia

* Rocket 88 (1951)
* Ike Turner & the Kings of Rhythm (1963)
* Ike Turner Rocks the Blues (1963)
* River Deep - Mountain High (1966)
* A Black Man's Soul (1969)
* Get It Get It (1969)
* Workin' Together (1971)
* Bad Dreams (1971)
* Blues Roots (1972)
* I'm Tore Up (1978)
* Hey Hey (1984)
* My Blue Country (1998)
* Here and Now (2001)
* A Black Man's Soul (2003)
* Risin' with the Blues (2006)

Kategória:Bluesoví gitaristi USA
Kategória:Bluesoví klaviristi USA
Kategória:Bluesoví speváci USA
Kategória:Funkoví gitaristi USA
Kategória:Funkoví klaviristi USA
Kategória:Funkoví speváci USA
Kategória:R&B gitaristi USA
Kategória:R&B klaviristi USA
Kategória:R&B speváci USA
Kategória:Rockoví gitaristi USA
Kategória:Rockoví klaviristi USA
Kategória:Rockoví speváci USA
Kategória:Souloví gitaristi USA
Kategória:Souloví klaviristi USA
Kategória:Souloví speváci USA
Kategória:Hudobní producenti USA
Kategória:Gitaristi afroamerického pôvodu
Kategória:Klaviristi afroamerického pôvodu
Kategória:Speváci afroamerického pôvodu
Kategória:Osobnosti USA afroamerického pôvodu
Chimka

**Chimka** (do 19. storočia **Chinka**; ) je rieka na severe Moskvy. Je ľavým prítokom rieky Moskva a pramení pri dedine Chimki.

## Vodstvo
Na rieke sa nachádza Chimkinská vodná nádrž, ktorá zaberá  z  dĺžky rieky.

## Pôvod názvu
* Od slova *хинь* (vzdor, hlúposť) - malá, hlúpa, neužitočná rieka. V súčasnosti sa slovo nepoužíva a nadobudlo iný význam odvodený od slova *химия* (chémia).
* od litovského slova *himinas* (mach).
* Z mužského mena *Chimka*, pejoratívna forma mena Fimka, Evtimij.

Kategória:Rieky v európskej časti Ruska
Kategória:Rieky v Rusku
Nokia (mesto)

**Nokia** je malé fínske mesto postavené na brehoch rieky Nokianvirta (Kokemäenjoki). Nachádza sa v regióne Pikanama v Západnom Fínsku, asi  od juhofínskeho mesta Tampere. Nokia má približne 30&nbsp;000 obyvateľov.

## Dejiny mesta
Nokia je vo Fínsku dostatočne známym mestom. Názov Nokia pochádza z archaickej fínčiny od slova *nois* (pl. *nokia*), alebo *nokinäätä* čo znamená *čierny soboľ, alebo norka*. Prvé historické zmienky o meste Nokia sú z roku 1505 v dokumente o Nokijskom panskom sídle.

Mesto Nokia bolo bojiskom jedného z najväčších bojov Klubovej vojny, keď sa v roku 1596 poddaní postavili proti nadvláde švédskych feudálov. Vazali, ktorým kluby poskytovali zbrane, sa zmocnili Nokijského panského sídla a podarilo sa im vyhrať niekoľko bitiek. 1. - 2. januára 1957 boli Klausom Flemingom definitívne porazení. Tisícky členov kluba boli popravení. Ich vodca, Jaakko Ilkka, ktorému sa podarilo utiecť bol o niekoľko týždňov na to chytený a popravený. Klubová vojna bola posledným povstaním nevoľníkov vo Fínsku. Počas Fínskej občianskej vojny (1918) mesto Nokia spolu s neďalekým mestom Tampere bolo oporným bodom komunistických kruhov, vďaka čomu sa aj stalo svedkom niekoľkých bojov.

Časťou Nokijskej Suur-Pirkkala zemi bola aj teritória Pispali. Suur-Pirkkala bola neskôr rozdelená na Pohjois- a Eteläis-Pirkkala (Severnú a Južnú). V 1938 Severná-Pirkkala bola premenovaná na mesto Nokia a Južná-Pirkkala si vzala späť svoje nazvanie Pirkkala.

V dnešných dňoch je Pispala jedno z najnavštevovanejších susedstiev v Tampere. Zaujímavosťou sú tu na strmých kopcoch porostrúsené domčeky.

## Súčasnosť
V dnešnej dobe je Nokia známa svojimi kúpeľami, továrňami a podujatiami rôzneho druhu. Nokia je križovatkou pozemných, vzdušných a morských ciest. Z religiózneho uhlu pohľadu, je Nokia svojím charizmatickým Znovuzrodením Nokia ktoré sa začalo datovať v roku 1990. Je predstavované v prácach Marka Koivista a Nokia misionárov.

## Iné projekty
.

## Externé odkazy
* www.nokiankaupunki.fi - oficiálne stránky mesta 

Kategória:Mestá vo Fínsku
Kategória:Pirkanmaa
Mana (mytológia)

**Mana** je u melanézskych a polynézskych národov (nadprirodzená) nekontrolovateľná sila, ktorá je paradoxne zároveň všeobecným zdrojom aj konkrétnym prejavom zvláštnych (nadprirodzených) schopností alebo úspechu nejakého človeka, predmetu, zvieraťa alebo božstva. 

Ako prvý o koncepte *mana* referoval misionár Robert Henry Codrington. Popisuje ju (ako sa ukázalo, trochu skreslene) ako silu „v pravom zmysle slova [...], to, čo spôsobuje, že sieť dobre chytá ryby, dom pevne stojí a loďka sa hladko kĺže po vode: na poliach je to plodnosť, v lekárstve je to buď zdravie, alebo smrť.“  

Na základe Codringtonových správ sa v religionistike rozvinula tzv. dynamistická teória, ktorá sa snažila nájsť pôvod všetkých náboženských predstáv v koncepte nejakej nadprirodzenej sily - mana alebo jej obdôb v iných kultúrnych oblastiach (*wakan*, *manitou* apod.) Túto teóriu zastával napr. aj fenomenológ náboženstva Gerardus van der Leeuw.

Etnológovia (napr. Friedrich Rudolf Lehmann) však poukázali na to, že mana je u národov Oceánie vždy naviazaná na konkrétny predmet alebo osobu/božstvo a nemôže nikdy existovať sama osebe. Rovnako nie je možné túto predstavu automaticky stotožniť s podobnými predstavami o nadprirodzených silách v iných kultúrnych oblastiach. 

## Referencie

Kategória:Religionistika
Kategória:Náboženstvo
Vladimir Jevgrafovič Tatlin

**Vladimir Tatlin** (* 28. december 1885, Charkov, Ukrajina - † 31. máj 1953, Moskva, Rusko) bol ruský architekt a maliar.

## Štúdium
Narodil sa na Ukrajine, ako syn železničného inžiniera a poetky. Začal pracovať ako námorník, čo znamenalo, že trávil veľa času v zahraničí. Študoval na Moskovskej škole umenia sochárstvo a architektúru na škole v Penze. Svoje umelecké schopnosti zdokonaľoval maľovaním ikon v Moskve. 

## Práca

Zatiaľ čo pracoval v Moskve ako maliar, navrhol najvýznamnejšie dielo svojej kariéry: Masívny Monument tretej internacionály, alebo ako je dodnes známe, Tatlinovej veže, ktorá nemala byť iba stavbou, ale aj symbolom socialistickej Moskvy. Pamätník mal byť výškou 400 m najvyššou stavbou sveta. Obvod by bol z dvojitého závitnicového plášťa, v jednom smere nakloneného, vnútri mali byť tri otáčajúce sa sklenené hmoty sál a úradov. Spodná hmota by mala tvar kocky, slúžila by zákonodarnému zhromaždeniu a otočila by sa raz za rok. V strede by bol ihlan, ten by slúžil výkonným orgánom, a otočil by sa raz za mesiac. Horné teleso malo byť valec, malo sa otočiť okolo svojej osi raz za deň. Projekt to bol technicky nedoriešený a i na dnešnú dobu fantastický.

Čo sa týkalo umenia, boli Tatlinove myšlienky jedinečné a rozmanité. Vzbúril sa proti tradičnému obrazu „visiacemu“ na stene a konštruoval diela, ktoré sa inštalovali do rohov miestností. Tvorbou týchto diel z dreva a železa, založil Tatlin ruský konštruktivizmus a onedlho mal na svojej strane umelcov ako Naum Gabo, László Moholy-Nagy a Antoine Pevsner pokúšajúcich sa prispieť svojou rukou ku konštruktivizmu.

Ku koncu svojho života sa venoval štúdiu všetkých objektov a subjektov a bola to táto bádavá povaha, ktorá ho viedla k skúmaniu ako uskutočniť dávny ľudský sen: let.
 
Vladimir Tatlin zomrel 31 mája 1953 a pochovaný je na Novodievčom cintoríne v Moskve.

## Pozri aj
* Tatlinova veža

## Iné projekty

## Zdroj
* 
* http://www.artprofessor.com/artists/vladimir-tatlin.php 
* http://www.greatbuildings.com/architects/Vladimir_Tatlin.html

Kategória:Ruskí architekti
Kategória:Ruskí maliari
Kategória:Osobnosti z Charkova
Kategória:Pochovaní na Novodievčom cintoríne
Africké ríše

**Africké ríše** alebo **staré africké ríše** je súhrnné označenie pre štátne útvary v Afrike na územiach južne od Sahary, ktoré vznikli pred príchodom európskych kolonizátorov alebo nezávisle od nich.

Zohrali významnú úlohu v dejinách čierneho kontinentu. Najvýznamnejšie africké ríše sa konštituovali v spoločensky a kultúrne najrozvinutejšej oblasti Afriky – v oblasti medzi Saharou a časťou pralesov, kde sa v 8. – 12. stor. šíril islam. 

Príklady afrických ríš sú:
* Ghanská ríša,
* Malijská ríša,
* Songhajská ríša,
* Kánem-Bornu,
* Konžské kráľovstvo,
* Monomotapova ríša,
* Fulbská ríša,
* Zulu.

## Referencie


Kategória:Dejiny Afriky
Kategória:Zaniknuté štáty
VM Houses

náhľad|250px|VM Houses
**VM Houses** sú stavba v meste Kodaň v Dánsku.

**[[PLOT]] = JDS + [[BIG]]**

*“Budovy sú ako 3 dimenzionálny tetris z obytných jednotiek.”*

Julien De Smedt
 
**VM Houses**, tvarované ako písmená V a M sú prvým rezidenčným projektom vybudovaným v Orestaden; novej štvrti Kodane. Vzrastajúca štvrť je prepojená s centrom novým systémom metra.

## V House
* 114 bytových jednotiek
* 40 rôznych tvarov bytov
* Celková plocha: 12,500 m2
* Dokončené: 2005

Spracovávaný obvod bloku je jasne ohraničený vo svojich štyroch rohoch ale je otvorený vo vnútri a na stranách. Pohľad k susedovi je eliminovaný pomocou posunutia dosky do stredu, čo zaručuje aj široký rozhľad po okolí. Orientácia budovy poskytuje optimálne svetelné podmienky, ako aj výhľad pre všetky byty. Balkóny na južnej strane vyčnievajú ako rady zubov žraloka.

Všetky byty majú na severnej strane dvojitú výšku a široký panoramatický výhľad na juh. Prístup k apartmánom je zaistený z chodníka napojeného na jedno z troch schodíšť a výťahových veží, umiestnených na každom konci a v strede V, vyúsťujúcich na strešné terasy.
 
## M House
* bytových jednotiek
* rôznych tvarov bytov
* celková plocha: 12,500 m2
* dokončené: 2004

V tomto projekte bola použitá a vylepšená typológia Le Corbusierovho "unite d’habitation": Centrálne komunikácie, spájajúce všetky chodby a byty sú krátke a sú osvetlené z koncov – ako diery po guľkách, ktoré prenikajú budovou.
Terasy jednotlivých bytov sú orientované na južnej fasáde a strešná terasa je prístupná z centrálnych komunikácií. 

Keďže sa jednalo o prvý rezidenčný objekt v oblasti bolo dôležité, aby architekti vytvorili príťažlivé prostredie. Aby bol ponechaný priestor okolo budovy bol V Dom zdvyhnutý na 5 metrov vysoké stĺpy, čo otvára nádvorie k parku na južnej strane a na fasáde boli vytvorené výklenky vytvárajúce miesta na neformálne stretnutia.

Exteriér domu je tvorený plášťom pohyblivých panelov z anodizovaného hliníku.

Každá bytová jednotka je na rozdiel od obvyklých bytových domov iná čo do šírky a dĺžky, čo umožňuje obyvateľov prispôsobiť si vlastný byt svojim individuálnym potrebám .

*„Žijeme vo svete, v ktorom má individualizmus stále väčší vplyv ako kedykoľvek predtým. Rozličnosť je dobre znášaná, dokonca vyžadovaná. Ľudia žijúci v bytových komplexoch by mali mať rovnaký prístup k individualite.”*

Julien De Smedt

VM Dom dostal tvar z najjednoduchšieho zoskupenia pre pozemok štvorcového tvaru, hraničiaceho s dvoma kanálmi so štvorcovým nádvorím v strede.
Aby boli apartmány orientované do krajiny a taktiež bolo využité ranné a večerné slnko opierajúce sa do nádvoria zalomili architekti prvú budovu, čo zaručovalo rozdielny tvar druhej budovy pri nej.

Kvôli rozdielnym výškovým požiadavkám sa V dom zvažuje a M dom vystupuje smerom nahor.

## Ocenenia
VM Houses boli ocenené cenou časopisu Forum vo februári 2006. Cena je udeľovaná pre najlepšie budovy alebo interiér v Severských krajinách.

## Zdroje
* http://www.plot.dk/
* http://www.arcspace.com/architects/plot/vm/vm.html
* http://www.big.dk

Kategória:Stavby v Kodani
Emmendingen (krajinský okres)

**Emmendingen** () je krajinský okres na západe spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Ortenau, Schwarzwald-Baar, Breisgau-Hochschwarzwald, nezávislým mestským okresom mestom Freiburg a na západe s francúzskym departementom Bas-Rhin.

## Geografia
Západná časť okresu Emmendingen leží v údolí rieky horný Rýn, kde sa nachádza aj malé sopečné pohorie Kaiserstuhl. Okolie tohto vyhasnutého vulkánu je jedno z podnebne najlepších regiónov v Nemecku, na jeho slnečných svahoch sa pestuje vinič. Východnú časť okresu zaberá pohorie Schwarzwald.

## Obyvateľstvo
Vývoj počtu obyvateľstva okresu Emmendingen od roku 1973:

## Mestá a obce

## Referencie

## Externé odkazy
* Oficiálna stránka okresu Emmendingen 

Kategória:Krajinské okresy v Nemecku
Bytový dom

**Bytový dom** je (podľa Stavebného zákona) budova určená na bývanie, ktorá sa skladá zo štyroch a z viacerých bytov so spoločným hlavným vstupom z verejnej komunikácie.

Bytové domy sa rozlišujú podľa rozličných znakov, ktoré umožňujú ich určenie z pohľadu tvaru, podlažnosti, konštrukčného riešenia, tepelnoizolačnej schopnosti, fasád a podobne. Všetky tieto odlišnosti existujúcej zástavby obytných budov sa na Slovensku dajú opisovať charakteristickými znakmi jednotlivých stavebných sústav a ich reprezentantov bodových (vežových) a radových domov.

## Pozri aj
* Bytová budova
* Vežový dom
* Sídlisko (komplex budov)
* Panelový dom


Kategória:Domy
Bitka pri Moskve

**Bitka pri Moskve** môže byť:
* Moskovský vojenský pochod (1919) – vojenský pochod belogvardijcov proti Sovietskemu Rusku počas občianskej vojny v Rusku.
* Bitka o Moskvu – bitka Sovietskeho zväzu proti Nemecku počas Veľkej vlasteneckej vojny.
Enz (krajinský okres)

**Enz** () je krajinský okres na severozápade spolkovej krajiny Bádensko-Württembersko v Nemecku. Tento okres susedí (zo západu v smere hodinových ručičiek) s okresmi Karlsruhe, Heilbronn, Ludwigsburg, Böblingen a Calw. Na juhu je okresom takmer úplne obklopený nezávislý mestský okres mesto Pforzheim.

## Geografia
Južnú časť okresu Enz pokrýva severná časť pohoria Schwarzwald. Na severozápade okresu je oblasť *Kraichgau*, a je tam hlavne poľnohospodárska pôda. Hlavnou riekou okresu je Enz, ktorá sa vlieva do rieky Neckar.

## Obyvateľstvo
Vývoj počtu obyvateľstva okresu Enz od roku 1973:

## Mestá a obce

## Referencie

## Externé odkazy
* Oficiálna stránka okresu Enz 

Kategória:Krajinské okresy v Nemecku
Architektonický sloh

**Architektonický sloh** je súhrn určitých spoločných zameraní v architektúre. Ide o väzbu určitých spoločných znakov, typickým budovaním určitých stavebných druhov, budovaním určitých priestorov alebo charakteristickým zlučovaním hmôt, tvarovaním a väzbou tvarov, využitím stavebnej hmoty a konštrukcie, vytvorením jednotného vyhradeného prúdu, ktorý je charakteristický pre určité obdobie vývoja architektúry a ktorý nastáva v podmienečnosti radom rôznych okolností a v mnohonásobnej viazanosti miestnej a časovej, kde význačnú úlohu hrá vývojový stupeň výroby, vývoj spoločnosti, celý spôsob života a osobitým psychickým cítením, 3 rôznymi zvyklosťami, názorov a ideológií. 

Architektonický sloh sa stal výrazom určitého miesta, určitej doby a tým aj určitej spoločnosti. Preto sa dá celé architektonické dedičstvo rozdeliť do skupín, z ktorých sa každá po architektonickej stránke prejavuje výraznými znakmi víz architektonických slohov.

## Základné delenie
Sú odrazom vývoja spoločnosti a nimi je v určitom zmysle odrazená celá architektonická tvorba jednotlivých období. 
Zhruba možno architektonické slohy rozdeliť podľa tzv. kultúr, 
* kultúry východné, ktoré sa vyvíjali a prejavovali predovšetkým na východ od stredozemného mora (Egypt, Mezopotámia, Chetiti, Peržania) 
* kultúry stredozemného mora (Egejská kultúra, Byzancia, Rím)
* kultúry západnej Európy (Francúzsko - románsky a gotický sloh, Taliansko – renesancia)
* kultúry ďalekého východu (India, Čína, Japonsko) a pôvodné kultúry americké (Inkovia, Mayovia, Nahoa, Aztékovia).

## Použitá literatúra
*Dudák V. a kolektív, *Encyklopédie Svetové architektury: Od menhiru k dekonstruktivismus Díl.1, A-K*, Baset, Praha 2000, ISBN 80-86223-90-6
*Syrový B., *Studijní slovníček architektonický*, Státní nakladatelství technické literatury, Praha 1954

## Pozri aj

*Architektonické tvaroslovie

Kategória:Architektonická terminológia
Esslingen (krajinský okres)

**Esslingen** () je krajinský okres v centre spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Rems-Murr, Göppingen, Reutlingen, Böblingen a nezávislým mestským okresom mestom Stuttgart.

## Geografia
Okres Esslingen rozdeľuje na dve polovice rieka Neckar. Západnú časť tvorí rovina *Filder*, zatiaľ čo východnú časť tvorí pohorie Švábska Jura (*Schwäbische Alb*).

## Obyvateľstvo
Vývoj počtu obyvateľstva okresu Esslingen od roku 1973:

## Mestá a obce

## Referencie

## Externé odkazy
* Oficiálna stránka okresu Esslingen 

Kategória:Krajinské okresy v Nemecku
Göppingen (krajinský okres)

**Göppingen** () je krajinský okres uprostred spolkovej krajiny Bádensko-Württembersko v Nemecku. Tento okres susedí s okresmi Rems-Murr, Ostalb, Heidenheim, Alb-Donau, Reutlingen a Esslingen. 
 
## Geografia
Okres Göppingen sa nachádza v severných podhoriach Švábskej Jury (*Schwäbische Alb*). Cez okres preteká rieka Fils, ktorá pri meste Plochingen (okres Esslingen) ústi ako pravý prítok do rieky Neckar.

## Obyvateľstvo
Vývoj počtu obyvateľstva okresu Göppingen od roku 1973:

## Mestá a obce

## Referencie

## Externé odkazy
* Oficiálna stránka okresu Göppingen 

Kategória:Krajinské okresy v Nemecku
Ernesto Teodoro Moneta

**Ernesto Teodoro Moneta** (* 20. september 1833, Miláno, Taliansko – † 10. február 1918, Miláno) bol taliansky žurnalista a medzinárodný mierový aktivista (okrem miest, kde si talianske záujmy vyžadujú vojnu). V roku 1907 získal (spolu s Louisom Renaultom) Nobelovu cenu za mier.

V 15 rokoch sa zúčastnil vzbury v Miláne (1848) proti Rakúskej nadvláde. V rokoch 1859–60 bojoval pod Giuseppem Garibaldim vo víťaznej vojne za nezávislosť. V roku 1861 vstúpil do talianskej armády a bojoval v Bitke o Custozu v roku 1866. Po odstúpení z armády sa stal redaktorom v demokratických novinách *Il Secolo* vydávaných v Miláne.

Utrpenie, ktorého bol Moneta svedkom počas svojej vojenskej kariéry ho donútilo hľadať spôsob ako vojnu odstrániť. V roku 1887 založil *Società Internazionale per la Pace: Unione Lombarda* ("Medzinárodná spoločnosť pre mier: Lombardská liga") aby propagovala odzbrojovanie a vytvárala medzinárodnú arbitráž. V roku 1898 založil pacifistické periodikum Vita internazionale ("Medzinárodný život").

Jeho predsedníctvo na Medzinárodnej mierovej konferencii v Miláne viedlo k získaniu Nobelovej ceny za mier. Napriek tomu v roku 1911 podporoval taliansku inváziu do Turecka, z dôvodov talianskej civilizačnej misie v Líbyi a v roku 1915 obhajoval taliansky vstup do prvej svetovej vojny, pre boj proti imperialistickým návrhom Ústredných veľmocí.

## Iné projekty
 

Kategória:Nositelia Nobelovej ceny za mier
Kategória:Osobnosti z Milána
Bukureštská mierová zmluva

**Bukureštská mierová zmluva** môže byť:
* mierová zmluva, ktorá ukončila rusko-tureckú vojnu uzatvorená 28. mája 1812, pozri Bukureštská mierová zmluva (1812)
* mierová zmluva, ktorá ukončila srbsko-bulharsku vojnu uzatvorená 3. marca 1886, pozri Bukureštská mierová zmluva (1886)
* mierová zmluva, ktorá ukončila druhú balkánsku vojnu uzatvorená 10. augusta 1913, pozri Bukureštská mierová zmluva (1913)
* mierová zmluva uzatvorená 4. augusta 1916 medzi štátmi Dohody a Rumunska, pozri Bukureštská mierová zmluva (1916)
* mierová zmluva, ktorou Rumunsko ukončilo účasť v prvej svetovej vojne uzatvorená 7. mája 1918, pozri Bukureštská mierová zmluva (1918)
Tiokarboxylová kyselina

**Tiokarboxylová kyselina** je karboxylová kyselina, ktorá obsahuje atóm síry. Jej  všeobecný vzorec je R**-CO-[[síra|S]]-**R.

Kategória:Karboxylové kyseliny
Ghanská ríša

thumb|Ghanská ríša na konci 10. storočia
**Ghanská ríša** (iné názvy: **Ghana**, **Gana** ) bola jedna zo starých afrických ríš. 

Bola to prvá z veľkých stredovekých afrických ríš. Miestni obyvatelia ju nazývali **Wagadu**, neskorší názov Ghana bol prísne vzaté titul jej vládcov. Ríša nie je identická s dnešnou Ghanou a súčasný názov Ghanskej republiky je len symbolický a nemá s Ghanskou ríšou nič do činenia. 

Ghanská ríša bola založená možno už v 1. storočí alebo až okolo roku 750 Soninkami na území západného Sudánu (západne od Timbuktu) v dnešnej Mauritánii a Mali. 

Jej najväčší rozkvet sa datuje do 9. - 11. storočia, kedy siahala od rieky Niger po Atlantický oceán. O veľkom bohatstve ríše zanechali pomerne presné správy arabskí dejepisci. V druhej polovici 11. storočia podnikli berberskí vládcovia Maroka, Alžírska a moslimských častí Španielska z rodu Almoravidovcov na Ghanskú ríšu niekoľko útokov. Roku 1076 dobyli jej hlavnú obchodnú metropolu Kumbi Saleh na juhu dnešnej Mauritánie. Útoky zo severu spôsobili postupný úpadok ríše, ktorá sa v prvej polovici 13. storočia stala súčasťou ríše Mali. 

## Zdroje

Kategória:Africké ríše
Považská galéria umenia

náhľad|Považská galéria umenia po rekonštrukcii, máj 2009
náhľad|Pred rekonštrukciou
**Považská galéria umenia** je galéria v Žiline na Námestí A. Hlinku. 

Vznikla v roku 1976 osamostatnením sa od Považského múzea. Výstavy sú obsahovo zamerané na súčasné umenie. Na budove je pamätná tabuľa, ktorá pripomína konanie výstavy maliarov v roku 1903. V roku 2008 budova prešla rekonštrukciou, ktorá riešila dispozíciu podkrovia, strechy a úpravu vonkajšej fasády. 

## Referencie

## Iné projekty

## Externé odkazy
* www.pgu.sk oficiálna stránka

Kategória:Galérie na Slovensku
Kategória:Kultúra v Žiline
Kategória:Stavby v Žiline
Kategória:Pomenovania podľa Váhu
Kategória:Organizácie v Žiline
Malijská ríša

náhľad|Poloha ríše
**Malijská ríša** alebo **Mali** bola stará africká ríša v západnej Afrike na hornom toku rieky Niger približne od konca 1. tisícročia do roku 1610.

Založili ju koncom 1. tisícročia Mandingovia, do 11. storočia podliehala Ghanskej ríši, potom ríši Susu (Soso). Po víťazstve vládcu Sunáatu Keita nad vládcom Susu v roku 1235 sa Malijská ríša stala vládcom západného Sudánu. Jej vládcovia prijali islam a nadviazali styky s arabským svetom. Ríša Mali sa najviac rozšírila v prvej polovici 14. stor. za vlády kráľa Kanakana Musu. Rozprestierala sa od rieky Niger až k k Senegalu. Najdôležitejším centrom sa stalo mesto Timbuktu, významná obchodná a kultúrna metropola v západnej Afrike. Na sklonku 14. stor. oslabovali ríšu Mali vnútorné rozpory aj útoky Tuaregov zo severu. Roku 1435 Tuaregovia dobyli Timbuktu a ríša Mali sa rozpadla.

## Iné projekty

Kategória:Africké ríše
Zaha Hadidová

[thumb|[skokanský mostík Bergisel, Innsbruck]]
[thumb|centrálna budova BMW, [Lipsko]]
[thumb|požiarna stanica [Vitra, Kolín nad Rýnom, Nemecko]]
[thumb|right|Maggie's Centre, [Kirkcaldy]]

**Zaha Hadidová** (celým menom: 
Zaha Mohammad Hadid,  CBE; * 31. október 1950, Bagdad, Irak – † 31. marec 2016, Miami, Florida, USA) bola iracko-britská dekonštruktivistická architektka.

## Životopis
Narodila sa v rodine ekonóma a podnikateľa. Chodila do cirkevnej dievčenskej školy vo Švajčiarsku. Vyštudovala matematiku na Americkej univerzite v Bejrúte a následne v rokoch 19721977 architektúru na *Architectural Association School of Architecture* v Londýne. Pôsobila v *Office for Metropolitan Architecture*, svoj ateliér si založila v Londýne v roku 1979. Vyučovala na mnohých prestížnych školách, venovala sa interiéru, nábytku, designu a scénografii (v roku 1999 vytvorila scénu pre turné skupiny Pet Shop Boys). V roku 2004 získala Pritzkerovu cenu a v 2010 a 2011 získala prestížnu Stirlingovu cenu.

Navrhla aj projekt Sky Park v Bratislave.

## Projekty
Jej prvé projekty, športový klub v Hongkongu či opera v Cardiffe zostali len na papieri. Vychádzala z dekonštruktivizmu, jej návrhy sa vyhýbali pravým uhlom a mali ostré hrany.

## Výstavy
* 1978 – Guggenheim Museum, New York
* 1983 – Retrospective at the Architectural Association, Londýn
* 1985 – GA Gallery, Tokio
* 1988 – Deconstructivist Architecture show at MoMA, New York
* 1995 – Graduate School of Design at Harvard University
* 1997 – San Francisco MoMA
* 2000 – Britsh Pavilion at the Venice Biennale
* 2001 – Kunstmuseum, Wolfsburg
* 2002 – (10. máj – 11. august) Centro nazionale per le arti contemporanee, Rome
* 2003 – (4. máj – 17. august) – MAK – Museum fur angewandte Kunst alebo Muzeum of Applied Arts (Viedeň)
* 2006 – (3. jún – 25. október) – Solomon R. Guggenheim Museum, New York
* 2006 – (1. jún – 29. júl) – Ma10 Mx Protetch Gallery, Chelsea, NYC
* 2007 – (29. jún – 25. november) – Design Museum, Londýn

## Filmy a videá
* *A Day with Zaha Hadid* 2004, 52 minút, farebný. New York: Michael Blackwood Productions.
* Video & Photos: Zaha Hadid, Johann Sebastian Bach Festival at the Chamber Music Hall in Manchester, July 2009

## Referencie

## Iné projekty
 

## Externé odkazy
* Oficiálna stránka

Kategória:Irackí architekti
Kategória:Britskí architekti
Kategória:Modernistickí architekti
Kategória:Architektky
Kategória:Dizajnéri
Kategória:Dekonštruktivizmus
Kategória:Laureáti Stirlingovej ceny
Kategória:Laureáti Pritzkerovej ceny
Kategória:Členovia American Philosophical Society
Kategória:Britské osobnosti irackého pôvodu
Kategória:Osobnosti z Bagdadu
Mali (rozlišovacia stránka)

**Mali** môže byť:
*štát v Afrike, pozri Mali
*Malijská ríša
*Malijská federácia 
*mesto v Guinei, pozri Mali (Guinea)
*prefektúra v Guinei, pozri Mali (prefektúra)
*rieka v Mjanmarsku, pozri Mali (rieka)
*grafický procesor, pozri Mali (GPU)
Songhajská ríša

náhľad|Mapa ríše v 16 stor.
**Songhajská ríša** (iné názvy: **Songhaj**, **Songojská ríša**, **Gao**) bol štát v severozápadnej Afrike od 6./7./10. storočia do začiatku 17. storočia, resp. čiastočne až do roku 1901 . Niekedy sa o Songhajskej ríši v užšom zmysle (s dôrazom na slovo ríša) hovorí len vo vzťahu k obdobiu, keď tento štát dosiahol svoj vrchol, čo je zhruba obdobie v rokoch 1460 - 1591 . 

Začiatky Songhajskej ríše siahajú až do 6. stor. po Kr., keď v oblasti severného oblúka rieky Niger príslušníci černošského kmeňa Songhajcov (=Songojov) ovládli dôležité spojenia vedúce cez Saharskú púšť a založili obchodné centrá Timbuktu a Gao. V 10. stor. štát prechodne dobyla susedná ríša Ghana. V roku 1009/10 songhajský kráľ konvertoval na islam; niekedy v tomto období sa tiež hlavným mestom stalo mesto Gao. V 13. a 14. stor. bolo songhajské územie s prestávkami niekoľkokrát buď pod nadvládou ríše Mali alebo jej priamou súčasťou. Okolo roku 1400 už nadvláda Mali definitívne skončila a následne songhajský vládca Ali Ber Soni (=sonni Ali Bér, Sonni Alí; 1463/1464/1468 - 1492/1493) , využijúc úpadok Mali, získal pre svoj kmeň veľkú časť územia ríše Mali a Songhajská ríša začala expandovať. Vrcholným obdobím Songhajskej ríše bolo panovanie Mohameda Turého (=Muhammada Turého) nazývaného aj Veľký (1493 - 1528), ktorý územie štátu rozšíril na východ k pohoriu Air a k Čadskému jazeru, čiže ovládol takmer celú západnú Saharu. Songhajská ríša kontrolovala všetky obchodné spojenia vedúce od Guinejského zálivu cez saharské oázy do oblasti Stredozemného mora. Mohamed Turé vytvoril dobre organizovaný centralistický štát, ktorý držalo pohromade stále vojsko. Príjmy štátu zabezpečoval obchod so slonovinou, zlatom, soľou (zo Sahary) a otrokmi, pestovala sa ryža a proso, choval sa dobytok. Kráľ podporoval umenie, remeslá, vedu, kultúru a najmä školstvo - za jeho vlády patrila vyššia škola v Timbuktu k najlepším v celom islamskom svete. 

Obdobie prosperity ríše netrvalo dlho, pretože v roku 1591 sa mesta Timbuktu zmocnili Maročania; Maročania porazili Songhajskú ríšu, pretože bojovali s mušketami, čo boli moderné zbrane, ktorými songhajské vojsko nedisponovalo. V marockých službách bojovali aj španielski conquistadori (dobyli mestá Gao a Timbuktu), ale hlavný cieľ - zlatonosné bane na juhu sa im nepodarilo dobyť. Songhajskí králi sa po porážke stiahli do regiónu Dendi na juhu a odtiaľ ďalej vládli, pričom ale v historiografii sa tento malý južný štát vzniknutý v roku 1591 zvykne skôr uvádzať pod názvom Kráľovstvo Dendi. Toto Kráľovstvo Dendi (teda neskorá Songhajská ríša) síce existovalo až do dobytia Francúzmi v roku 1901, ale fakticky od polovice 17. storočia išlo už len o rozlične rozhádaný a rozpadajúci sa útvar. Na severe Maročania po čase o dobyté územie stratili záujem a (primárne okolo roku 1670) odišli; na nimi opustenom území vzniklo viacero viacero štátov.

## Zdroje

## Iné projekty

Kategória:Africké ríše